Lav et referat af nedenstående tekst:

Tekst:
Søndag morgen klokken lidt i otte fik politifolkene på den lokale politistation i Thisted en brat opvågning, da der pludselig blev kastet en såkaldt molotovcocktail mod bygningen. Den hjemmelavede brandbombe kom ikke indenfor, men ramte muren hvorefter den brændte på jorden. Betjentene på stationen så efterfølgende en mand køre på en ATV. Han blev anholdt, og mandag blev han fremstillet i grundlovsforhør. - Han nægter sig skyldig, men han er set i området, hvor han har kørt på en ATV. Politifolkene, der hører braget, har set ham komme kørende, oplyser senioranklager ved Midt- og Vestjyllands Politi, Maibritt Bitsch Larsen. Hun fortæller, at manden har været påvirket af alkohol, og at han ikke kan huske, hvad der skulle være sket. - Han har store blackouts. Han kan huske, at han er kørt ind mod Thisted på den her ATV, og han kan huske, at han har en benzindunk og øl med, men han kan ikke huske, hvad han har lavet. Manden blev varetægtsfængslet i foreløbigt fire uger.

Referat:
En alkoholpåvirket mand kastede søndag morgen en hjemmelavet brandbombe mod politistationen i Thisted.